Številka: 450-146/2024/2

Datum: 20. 6. 2024

Ravnateljicam/direktoricam in ravnateljem/direktorjem zasebnih osnovnih šol

**Sofinanciranje učbeniških skladov in upravljavcev učbeniških skladov zasebnih osnovnih šol v letu 2024**

Ministrstvo za vzgojo in izobraževanje (v nadaljevanju ministrstvo) zagotavlja na podlagi 13. alineje sedmega odstavka 81. člena Zakona o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169), [25/17](http://www.uradni-list.si/1/objava.jsp?sop=2017-01-1324) – ZVaj, [123/21](http://www.uradni-list.si/1/objava.jsp?sop=2021-01-2629), [172/21](http://www.uradni-list.si/1/objava.jsp?sop=2021-01-3352), [207/21](http://www.uradni-list.si/1/objava.jsp?sop=2021-01-4285), [105/22](http://www.uradni-list.si/1/objava.jsp?sop=2022-01-2603) – ZZNŠPP, [141/22](http://www.uradni-list.si/1/objava.jsp?sop=2022-01-3469), [158/22](http://www.uradni-list.si/1/objava.jsp?sop=2022-01-4017) – ZDoh-2AA in 71/23 v nadaljevanju: ZOFVI) sredstva za delovanje učbeniških skladov. V skladu z 68. členom ZOFVI imajo lahko učbeniške sklade tudi zasebne osnovne šole, za javne osnovne šole pa so učbeniški skladi obvezni. Ministrstvo financira nakup učbenikov in učnega gradiva ter plačilo upravljavcev.

Zaradi namenskega financiranja morajo zasebne osnovne šole (v nadaljevanju šola) v skladu s Sklepom o sofinanciranju učbeniških skladov in upravljavcev učbeniških skladov zasebnih osnovnih šol v letu 2024 št. 450-146/2024/1 z dne 10. 6. 2024 (Priloga 1)

* imeti učbeniški sklad ali
* se zavezati, da ga bodo vzpostavile do 31. 8. 2024.

Za dodelitev sredstev morajo biti izpolnjeni tudi naslednji pogoji:

* dodeljena sredstva morajo biti uporabljena za nakup učbenikov in učnega gradiva,
* kolikor šole ne uporabljajo potrjenih učbenikov, se smiselno kot taka štejejo učna gradiva, ki jih uporabljajo učenci za učenje in učitelji za poučevanje,
* gradivo učbeniškega sklada mora biti v skladu s Pravilnikom o upravljanju učbeniških skladov (Uradni list RS, št. 12/20) obdelano po strokovnih knjižničarskih standardih in pravilih, učbeniški sklad pa mora delovati kot ločen del knjižnice v informacijskem sistemu COBISS.

Ob izpolnjevanju pogojev bodo pripadajoča sredstva šolam nakazana najpozneje do 31. 7. 2024.

V primeru ugotovljene nepravilnosti lahko ministrstvo zahteva vračilo neupravičeno izplačanih sredstev.

Šole morajo oddati vlogo za sofinanciranje učbeniškega sklada in plačila njegovega upravljavca do vključno 15. 7. 2024 na priloženem obrazcu (Priloga 3).

Za pisno obliko prijave se šteje tudi elektronska oblika, poslana na elektronski naslov: [gp.mvi@gov.si](mailto:gp.mvi@gov.si) do vključno 15. 7. 2024.

Šteje se, da je vloga prispela pravočasno, če je bila (najkasneje) zadnji dan roka za oddajo vlog oddana na pošti priporočeno ali do 12. ure oddana v vložišču Ministrstva za vzgojo in izobraževanje, Masarykova cesta 16, 1000 Ljubljana.

Dodatna pojasnila lahko dobite pri dr. Bredi Mulec po telefonu št. 01 400-5296 ali elektronski pošti na naslovu breda.mulec@gov.si.

Maja Mihelič Debeljak

direktorica Urada za razvoj in kakovost izobraževanja

Priloge:

* Sklep o sofinanciranju učbeniških skladov in upravljavcev učbeniških skladov zasebnih osnovnih šol v letu 2024 št. 450-146/2024/1 z dne 10. 4. 2024
* Obrazec za prijavo z izjavo